<classify> Christina Gauluhanga Na Tunu Nasssor -Dar es salaam SERIKALI imesema ipo hatua za mwisho kufanyia maboresho serainayoongoza sekta ya ubunifu nchini ili iendane na kasi ya teknolojia ya sasa. Akizungumza jana Dar es Salaam wakati wa uzinduzi wa Wiki ya Ubunifu,Naibu Waziri wa Elimu, Sayansi na Teknolojia, Wilium ole Nasha alisema serahiyo imekuwa ya muda mrefu, haiendani na mazingira ya sasa ya ukuaji wa teknolojia. Tupo katika hatua za mwisho kuihuisha sera iliyopo ili masuala yaubunifu yaweze kupata nafasi zaidi kwakuwa awali ilitambua zaidi teknolojiahuku ikiweka kando ubunifu, alisema Ole Nasha. Alisema kwa sasa Tanzania imepanda katika mizania ya ubunifu kutokanafasi ya 123 na kushika namba 97 huku ikiongoza Afrika kwa ubunifu. Ole Nasha alisema kwa sasa wamedhamiria kuwashirikisha wabunifukutoka kona mbalimbali za nchi huku wakitambua wale wa vijijini ambako ndikokuna changamoto nyingi. Miradi mingi ya ubunifu huibuliwa kwenye maeneo yenye changamotohizo, hivyo kwa vijijini tumebaini kuna bunifu nyingi ambazo zinatakiwakuendelezwa, alisema Ole Nasha. Alisema kuwa Serikali imejipanga kuhakikisha bunifu hizo zinasongambele ili zisiishie kwenye wazo, ziwe hadi bidhaa. Ole Nasha alisema hali hiyo imesababisha kuanzisha mashindano yakutafuta wabunifu ambapo watazunguka nchi nzima hadi vijijini kupata washirikiambao wameanzisha ubunifu, lakini unahitaji kuendelezwa. Kwa upande wake, Mkurugenzi Mkuu wa Tume ya Sayansi na Teknolojia Costech,Dk. Amos Nungu alisema ni mwaka wa sita sasa wamekuwa wakikutanisha wabunifu nakuonyesha kazi zao. Alisema lengo la wiki hiyo ni kusaidia wabunifu kutangaza kazi zao nakuzimalizia ili zisiishie kwa wazo. Dk. Nungu alisema wiki ijayo watawakutanisha wabunifu hao mkoaniDodoma ambapo lengo kuu ni kuwajenga vijana wa kitanzania wafikiri kwa kina nakubuni wazo lenye kujenga manufaa kwa jamii. Aliziomba sekta binafsi kushirikiana na wadau kuangalia miradi ya ubunifuinayoweza kuendelezwa na kupata bidhaa ambayo italeta suluhisho la changamotokatika jamii.  <topic>: kitaifa 